Diari Oficial de la Generalitat Valenciana


Sumari del DOGV 3653, del 27-12-1999 (1999/10312)

ORDRE de 17 de novembre de 1999, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al centre privat Liceu de Música, de València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3653

Data del DOGV
:   27-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10202


Data del document
:   17-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * educació artística

ORDRE de 17 de novembre de 1999, de la Conselleria de Cultura, Educació i Ciència, per la qual s'autoritza a impartir ensenyaments de música de grau elemental al centre privat Liceu de Música, de València. [1999/X10234]
  
L'expedient l'ha iniciat la senyora Josefa Fenollera Gómez, DNI 12.987.136-A, en sol·licitud d'autorització d'un centre privat de nova creació per a impartir ensenyaments de música de grau elemental corresponents a la nova ordenació educativa.
  
La Resolució de 29 de juliol de 1998, de la Direcció General de Centres Docents va aprovar la proposta d'instal·lacions i ús educatiu dels espais reflectits en els plans presentats per a l'autorització del centre.
  
L'expedient ha sigut tramitat per la Direcció Territorial de Cultura i Educació de València, la qual a la vista dels informes favorables emesos per la Unitat Tècnica de Construccions i la Inspecció Educativa, eleva proposta favorable.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar per a impartir ensenyaments de música de grau elemental corresponents a la nova ordenació del sistema educatiu, amb les especialitats i nombre de llocs escolars que s'especifiquen, al següent centre de nova creació:
  
Denominació genèrica: Centre autoritzat d'ensenyaments de música de grau elemental
  
Denominació específica: Liceu de Música
  
Titular: Josefa Fenollera Gómez
  
Adreça: c/ Linares, 23
  
Localitat: València
  
Província: València
  
Codi: 08184260
  
Ensenyaments que s'autoritzen: grau elemental de música amb les especialitats de: llenguatge musical, cor, piano, guitarra, violí, viola, violoncel, flauta, oboé, clarinet, saxòfon, fagot, trompa i trompeta.
  
Nombre total de llocs escolars: 150
  
Segon
  
El centre gaudirà de plenes competències acadèmiques en totes les matèries corresponents al nou sistema educatiu que se li autoritzen.
  
Tercer
  
Sense perjudici del que s'establix a l'apartat anterior, i en compliment de la disposició addicional quarta del Reial Decret 321/1994, el centre queda adscrit a efectes purament administratius, al Conservatori Professional de Música nº 2, de València (número de codi 34628336).
  
Quart
  
Qualsevol modificació dels termes de la present ordre requerirà la preceptiva autorització de l'administració educativa.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 17 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS